FI Euroopan unionin virallinen lehti L 324/1

KOMISSION ASETUS (EU) N:o 1151/2010,

annettu 8 päivänä joulukuuta 2010,

väestö- ja asuntolaskennoista annetun Euroopan parlamentin ja neuvoston asetuksen (EY) N:o 763/2008 täytäntöönpanosta laatuselvityksiä koskevien menettelyjen ja laatuselvitysten rakenteen sekä tietojen toimittamisessa käytettävän teknisen esitysmuodon osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon väestö- ja asuntolaskennoista 9 päivänä heinäkuuta 2008 annetun Euroopan parlamentin ja neuvoston asetuksen (EY) N:o 763/2008 (1) ja erityisesti sen 5 artiklan 5 kohdan ja 6 artiklan 3 kohdan

sekä katsoo seuraavaa:

(1) Asetuksessa (EY) N:o 763/2008 vahvistetaan yhteiset säännöt kattavien väestö- ja asumistietojen toimittamiselle kymmenen vuoden välein.

(2) Jotta jäsenvaltioiden komissiolle (Eurostat) toimittamien tietojen laatua voitaisiin arvioida, on tarpeen määritellä laatuselvityksiä koskevat menettelyt ja laatuselvitysten rakenne.

(3) Tietojen ja metatietojen asianmukaisen toimittamisen varmistamiseksi teknisen esitysmuodon olisi oltava sama kaikissa jäsenvaltioissa. Sen vuoksi on tarpeen hyväksyä soveltuva tekninen esitysmuoto käytettäväksi tietojen toimittamisessa.

(4) Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Kohde

Tässä asetuksessa vahvistetaan asetuksen (EY) N:o 763/2008 vaatimusten täyttämiseksi menettelyt ja rakenne laatuselvityksille, jotka jäsenvaltioiden on toimitettava viitevuotta 2011 koskevista väestö- ja asuntolaskennoistaan komissiolle (Eurostat) toimittamiensa tietojen laadusta, sekä tietojen toimittamisessa käytettävä tekninen esitysmuoto.

2 artikla

Määritelmät

Tässä asetuksessa sovelletaan asetuksessa (EY) N:o 763/2008 ja komission asetuksissa (EY) N:o 1201/2009 (2) ja (EY) N:o 519/2010 (3) esitettyjä määritelmiä ja erittelyjä. Lisäksi sovelletaan seuraavia määritelmiä:

(1) ’tilastoyksiköllä’ tarkoitetaan tarkastelun perusyksikköä, eli luonnollista henkilöä, kotitaloutta, perhettä, asuintilaa tai tavanomaista asuntoa;

(2) ’yksikkökohtaisella laskennalla’ tarkoitetaan kutakin tilastoyksikköä koskevien tietojen esittämistä siten, että tilastoyksiköiden ominaisuudet voidaan ilmoittaa erikseen ja luokitella ristiin muiden ominaisuuksien kanssa;

(3) ’samanaikaisuudella’ tarkoitetaan, että laskennassa saadut tiedot viittaavat samaan ajankohtaan (viiteajankohta);

(4) ’yleiskattavuudella määritellyllä alueella’ tarkoitetaan, että kaikista tilastoyksiköistä toimitetaan tiedot tarkasti määritellyltä alueelta. Jos tilastoyksikköinä ovat henkilöt, ’yleiskattavuudella määritellyllä alueella’ tarkoitetaan, että tiedot toimitetaan kaikkia henkilöitä, joiden vakinainen asuinpaikka on määritellyllä alueella (kokonaisväestö), koskevien tietojen pohjalta;

(5) ’pienaluetietojen saatavuudella’ tarkoitetaan tietojen saatavuutta pienistä maantieteellisistä alueista ja pienistä tilastoyksikköryhmistä;

(6) ’säännöllisellä toistuvuudella’ tarkoitetaan kykyä suorittaa laskentoja säännöllisesti jokaisen kymmenvuotiskauden alkaessa, ja se käsittää myös rekisterien jatkuvuuden;

(7) ’kohdeperusjoukolla’ tarkoitetaan kaikkien sellaisten määritellyllä maantieteellisellä alueella viiteajankohtana olevien tilastoyksiköiden joukkoa, jotka täyttävät tietojen ilmoittamista koskevat kriteerit yhden tai useamman määritellyn aihealueen osalta. Kukin hyväksytty tilastoyksikkö sisältyy kohdeperusjoukkoon tarkalleen kerran;

(8) ’estimoidulla kohdeperusjoukolla’ tarkoitetaan parasta saatavilla olevaa arviota kohdeperusjoukosta. Estimoitu kohdeperusjoukko koostuu laskennan perusjoukosta, johon lisätään alipeitto ja josta vähennetään ylipeitto;

(9) ’laskennan perusjoukolla’ tarkoitetaan sellaista tilastoyksikköjen joukkoa, jota yhtä tai useampaa määriteltyä aihetta koskevat laskennan tulokset tosiasiassa edustavat määritellyn kohdeperusjoukon puitteissa. Laskennan perusjoukon osalta tietueita ovat määriteltyä kohdeperusjoukkoa koskevaan tietolähteeseen sisältyvät tietueet mukaan luettuina kaikki imputoidut tietueet ja pois luettuina kaikki poistetut tietueet. Jos metodologisen periaatteen mukaisesti tietolähde sisältää tietueita ainoastaan estimoituun kohdeperusjoukkoon sisältyviä tilastoyksikköjä koskevasta otoksesta, laskennan perusjoukko käsittää otokseen sisältyvien tilastoyksikköjen lisäksi täydentävän tilastoyksikköjen joukon;

(10) ’täydentävällä tilastoyksikköjen joukolla’ tarkoitetaan niiden tilastoyksikköjen joukkoa, jotka kuuluvat estimoituun kohdeperusjoukkoon mutta joita koskevia tietueita ei sisälly tietolähteeseen, koska on käytetty otantamenetelmää;

(11) ’peiton arvioinnilla’ tarkoitetaan määritellyn kohdeperusjoukon ja sitä vastaavan laskennan perusjoukon välisen eron selvittämistä;

(12) ’laskennan jälkeisellä tutkimuksella’ tarkoitetaan pian laskennan jälkeen peiton ja sisällön arvioimiseksi tehtävää tutkimusta;

(13) ’alipeitolla’ tarkoitetaan kaikkien niiden tilastoyksikköjen joukkoa, jotka kuuluvat määriteltyyn kohdeperusjoukkoon mutta eivät sisälly vastaavaan laskennan perusjoukkoon;

(14) ’ylipeitolla’ tarkoitetaan kaikkien niiden tilastoyksikköjen joukkoa, jotka sisältyvät määriteltyä kohdeperusjoukkoa koskevien tietojen ilmoittamisessa käytettävään laskennan perusjoukkoon mutta eivät sisälly kyseiseen kohdeperusjoukkoon;

(15) ’tietueen imputoinnilla’ tarkoitetaan keinotekoisen mutta todennäköisen tietueen liittämistä tarkalleen yhteen maantieteelliseen alueeseen yksityiskohtaisimmalla tasolla, jolta laskennan tietoja tuotetaan, ja kyseisen tietueen imputoimista tietolähteeseen;

(16) ’tietueen poistamisella’ tarkoitetaan sellaisen tietolähteeseen sisältyvän tietueen poistamista tai huomioon ottamatta jättämistä, jota käytetään ilmoitettaessa tietoja määritellystä kohdeperusjoukosta mutta joka ei sisällä vahvistettuja tietoja yhdestäkään kyseiseen kohdeperusjoukkoon sisältyvästä tilastoyksiköstä;

(17) ’erän imputoinnilla’ tarkoitetaan keinotekoisen mutta todennäköisen tiedon lisäämistä sellaiseen tietueeseen, joka jo sisältyy tietolähteeseen mutta ei sisällä kyseistä tietoa;

(18) ’tietolähteellä’ tarkoitetaan sellaista tilastoyksikköjä ja/tai tilastoyksikköihin liittyviä tapahtumia koskevien tietueiden kokonaisuutta, joka muodostaa perustan yhtä tai useampaa määriteltyä aihealuetta koskevien laskennan tietojen tuottamiselle määritellystä kohdeperusjoukosta;

(19) ’rekisteripohjaisilla tiedoilla’ tarkoitetaan rekisterissä tai rekisteristä peräisin olevia tietoja;

(20) ’kyselylomakkeeseen perustuvilla tiedoilla’ tarkoitetaan tietoja, jotka on alun perin saatu vastaajilta kyselylomakkeella tietojen keruun yhteydessä ja jotka viittaavat johonkin määriteltyyn ajankohtaan;

(21) ’rekisterillä’ tarkoitetaan varastoa, jossa säilytetään tietoa tilastoyksiköistä ja jota päivitetään välittömästi tilastoyksikköihin vaikuttavien tapahtumien mukaan;

(22) ’tietueiden yhdistämisellä’ tarkoitetaan eri tietolähteistä peräisin olevien tietueiden yhdistämistä vertaamalla tietueita yksittäisten tilastoyksikköjen osalta ja yhdistämällä eri tietueisiin sisältyvät, samaa tilastoyksikköä koskevat tiedot;

(23) ’rekisterien yhteensovittamisella’ tarkoitetaan tietueiden yhdistämistä siten, että kaikki yhteen sovitetut tietolähteet sisältyvät rekistereihin;

(24) ’tietojen erottamisella’ tarkoitetaan prosessia, jossa laskennan tiedot erotetaan rekistereihin sisältyvistä, yksittäisiä tilastoyksikköjä koskevista tiedoista;

(25) ’koodauksella’ tarkoitetaan tietojen muuntamista luokitusjärjestelmän luokkia vastaaviksi koodeiksi;

(26) ’identifioivalla muuttujalla’ tarkoitetaan tietolähteen tai minkä tahansa tilastoyksikköjen luettelon tietueisiin sisältyvää muuttujaa, jota käytetään — arvioitaessa, sisältyykö tietolähteeseen (tai tilastoyksikköjen luetteloon) vain yksi tietue kutakin tietoyksikköä kohden, ja/tai — tietueiden yhdistämiseen;

(27) ’tiedonpoiminnalla’ tarkoitetaan prosessia, jolla kerätyt tiedot muutetaan koneluettavaan muotoon;

(28) ’tietueiden editoinnilla’ tarkoitetaan tietueiden tarkistusta ja muokkausta, jotta ne saataisiin todennäköisiksi, samalla säilyttäen tietueiden olennaiset osat;

(29) ’kotitalouden generoinnilla’ tarkoitetaan yksityisen kotitalouden tunnistamista asetuksen (EY) N:o 1201/2009 liitteessä aihealueen ’Kotitalouden asema’ yhteydessä määritellyn asuntokunnan käsitteen mukaisesti;

(30) ’perheen generoinnilla’ tarkoitetaan perheen tunnistamista käyttäen perustana tietoja siitä, elävätkö henkilöt samassa kotitaloudessa, vaikka käytettävissä olisi puutteellisesti tai ei lainkaan tietoja henkilöjen keskinäisistä perhesuhteista. Termi ’perhe’ määritellään ’ydinperheeksi’ asetuksen (EY) N:o 1201/2009 liitteessä aihealueen ’Perheasema’ yhteydessä;

(31) ’tietojen puuttumisella yksiköstä’ tarkoitetaan, ettei laskennan perusjoukkoon sisältyvästä tilastoyksiköstä ole kerätty mitään tietoja;

(32) ’tietojen puuttumisella erästä’ tarkoitetaan, ettei laskennan perusjoukkoon sisältyvän tilastoyksikön osalta ole kerätty tietoja yhdestä tai useammasta määritellystä aihealueesta vaikka kyseisen tilastoyksikön osalta voidaan kerätä tiedot vähintään yhdestä muusta aihealueesta;

(33) ’tilastotietojen luovuttamisesta annetuilla säännöillä’ tarkoitetaan menetelmiä ja prosesseja, joilla pyritään minimoimaan riski, että samalla, kun julkistetaan mahdollisimman paljon tilastotietoa, luovutettaisiin tietoja yksittäisistä tilastoyksiköistä;

(34) ’estimoinnilla’ tarkoitetaan tilastojen tai estimaattien laskemista käytettävissä olevien tietojen pohjalta käyttäen matemaattista kaavaa ja/tai algoritmia;

(35) ’vaihtelukertoimella’ tarkoitetaan keskivirhettä (estimaattorin vaihtelun neliöjuuri) jaettuna odotetulla estimaattorin arvolla;

(36) ’mallista johtuvalla oletusvirheellä’ tarkoitetaan virhettä, joka johtuu estimoinnin perustana olevista oletuksista ja joka sisältää epävarmuustekijän tai ei ole riittävän yksityiskohtainen;

(37) ’tietorakenteen määrittelyllä’ tarkoitetaan tietokokonaisuuteen liittyvää rakenteellisten metatietojen kokonaisuutta, johon sisältyy tietoa siitä, kuinka käsitteet liittyvät hyperkuution mittoihin, ulottuvuuksiin ja ominaisuuksiin, sekä tietoa aineistotietojen esittämistavasta ja tähän liittyvää kuvailevaa metatietoa.

3 artikla

Metatieto ja laatua koskeva raportointi

1. Jäsenvaltioiden on ilmoitettava komissiolle (Eurostat) viimeistään 31 päivänä maaliskuuta 2014 viitevuoden 2011 väestö- ja asuntolaskentojensa osalta tämän asetuksen liitteessä I eritellyt taustatiedot sekä tämän asetuksen liitteissä II ja III eritellyt laatua koskevat tiedot ja metatiedot, kuten asetuksessa (EU) N:o 519/2010 edellytetään.

2. Edellä 1 kohdassa esitettyjen vaatimusten täyttämiseksi jäsenvaltioiden on laadittava viitevuotta 2011 koskevien väestö- ja asuntolaskentojensa peittoa koskeva arvio sekä tietueiden imputointia ja poistamista koskeva arvio.

3. Tämän asetuksen yhteydessä sovelletaan asetusta (EY) N:o 223/2009 (4) sekä SDMX-metatietorakennetta (Euro SDMX Metadata Structure), joka määritellään komission suosituksessa 2009/498/EY (5) viitemetatietojen (myös laatua koskevien) tuotannosta ja vaihdosta.

4 artikla

Tietolähteet

Asetuksen (EY) N:o 763/2008 vaatimusten täyttämiseksi tarvittavia tietoja voidaan hankkia mistä tahansa tietolähteestä, tarkoituksena erityisesti

— täyttää asetuksen (EY) N:o 763/2008 2 artiklan i alakohdassa luetellut ja edellä 2 artiklan 2–6 kohdassa määriteltyjä erityispiirteitä koskevat vaatimukset,

— edustaa kohdeperusjoukkoa,

— noudattaa asetuksessa (EY) N:o 1201/2009 vahvistettuja asiaankuuluvia erittelyjä, sekä

— tuottaa tietoja asetuksessa (EU) N:o 519/2010 esiteltyyn tilastotieto-ohjelmaan.

5 artikla

Asiaan olennaisesti liittyvien tietojen saatavuus

Kuten asetuksessa (EU) N:o 519/2010 edellytetään, jäsenvaltioiden on annettava komission (Eurostat) pyynnöstä komission (Eurostat) käyttöön kaikki tiedot, joilla on merkitystä arvioitaessa toimitettujen tietojen ja metatietojen laatua, pois luettuna mikrotietojen ja luottamuksellisten tietojen siirtäminen ja varastointi komissioon.

6 artikla

Toimitettavien tietojen tekninen esitysmuoto

Tekninen esitysmuoto, jota olisi käytettävä siirrettäessä viitevuotta 2011 koskevia tietoja ja metatietoja, on SDMX-formaatti (Statistical Data and Metadata eXchange). Jäsenvaltioiden on toimitettava vaaditut tiedot noudattaen komission (Eurostat) esittämiä tietorakenteen määritelmiä ja niihin liittyviä erittelyjä. Jäsenvaltioiden on säilytettävä vaaditut tiedot ja metatiedot 1 päivään tammikuuta 2025 asti komission (Eurostat) myöhemmin mahdollisesti esittämää tiedonsiirtopyyntöä varten.

7 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 2010. Komission puolesta José Manuel BARROSO Puheenjohtaja

(1) EUVL L 218, 13.8.2008, s. 14.

(2) EUVL L 329, 15.12.2009, s. 29.

(3) EUVL L 151, 17.6.2010, s. 1.

(4) EUVL L 87, 31.3.2009, s. 164.

(5) EUVL L 168, 30.6.2009, s. 50.

LIITE I Taustatiedot Jäsenvaltioissa viitevuodelta 2011 suoritettujen väestö- ja asuntolaskentojen taustatiedot esitetään seuraavasti: 1. YLEISTÄ 1.1. Oikeudellinen tausta 1.2. Vastuuelimet 1.3. Viitteet muihin asiaa koskeviin asiakirjoihin (esim. kansalliset laatuselvitykset) (vapaaehtoinen) 2. TIETOLÄHTEET (1) 2.1. Tietolähteiden luokittelu asetuksen (EY) N:o 763/2008 4 artiklan 1 kohdan mukaisesti 2.2. Luettelo vuoden 2011 laskennoissa käytetyistä tietolähteistä (2) 2.3. Matriisi ”Tietolähteet x aihealueet” 2.4. Missä määrin tietolähteet vastaavat olennaisia piirteitä (asetuksen (EY) N:o 763/2008 4 artiklan 4 kohta) 2.4.1. Yksikkökohtainen laskenta 2.4.2. Samanaikaisuus 2.4.3. Yleiskattavuus määritellyllä alueella 2.4.4. Pienaluetietojen saatavuus 2.4.5. Säännöllinen toistuvuus 3. LASKENNAN ELINKAARI 3.1. Asetuksen (EY) N:o 763/2008 5 artiklan 1 kohdan mukainen viiteajankohta 3.2. Tietojen keruun valmistelu ja toteutus 3.2.1. Kyselylomakkeeseen perustuvat tiedot 3.2.1.1. Kyselylomakkeiden suunnittelu ja testaus (mukaan luettuina kopiot kaikista lopullisista kyselylomakkeista) 3.2.1.2. Osoiteluettelojen laadinta, käytännön työtä koskevat valmistelut, kartoitus, julkisuus 3.2.1.3. Tietojen keruu (myös käytännön työ) 3.2.2. Rekisteripohjaiset tiedot 3.2.2.1. Uusien rekisterien perustaminen vuodesta 2001 alkaen (jos sovelletaan) 3.2.2.2. Olemassa olevien rekisterien uudelleen suunnittelu vuodesta 2001 alkaen (mukaan luettuna rekisterien sisällön muutokset, laskennan perusjoukon mukauttaminen, määritelmien ja/tai erittelyjen mukautukset) (jos sovelletaan) 3.2.2.3. Rekisterien ylläpito (kaikki vuoden 2011 laskennassa käytetyt rekisterit), joka kattaa seuraavat seikat: — rekisterin sisältö (rekisteröidyt tilastoyksiköt sekä tiedot tilastoyksiköistä, rekisterin tietueiden editointi ja/tai erän imputointi), — hallinnollinen vastuu, — tietojen rekisteröintiä koskeva oikeudellinen velvoite, kannustimet totuudenmukaisten tietojen toimittamista varten tai mahdolliset syyt virheellisten tietojen toimittamiseen, — viivästykset tietojen ilmoittamisessa, erityisesti oikeudelliset/viralliset viivästykset, tietojen rekisteröinnin viivästykset, myöhäinen tietojen ilmoittaminen, — rekisteröimättä jättämisten, rekisteristä poistamatta jättämisten ja päällekkäisten rekisteröintien arviointi ja selvittäminen, — kaikki rekisteriin tehdyt merkittävät muutokset, jotka vaikuttavat vuoden 2011 laskentojen tietoihin; rekisterien tarkistusten toistuvuus, — pysyvyys (rekisteröityä väestöä koskevien tietojen säilyminen vertailukelpoisina) (vapaaehtoinen), — käyttö, mukaan luettuna ”rekisterin tilastokäyttö muuhun kuin laskentoihin” ja ”rekisterin käyttö muuhun kuin tilastollisiin tarkoituksiin (esim. hallinnollisiin tarkoituksiin)”. 3.2.2.4. Rekisterien yhteensovittaminen (mukaan luettuna tietueiden yhdistämiseen käytetty yksi tai useampi identifioiva muuttuja) 3.2.2.5. Tietojen erottaminen 3.3. Tietojen käsittely ja arviointi 3.3.1. Tietojen käsittely (mukaan luettuna tiedonpoiminta, koodaus, identifioiva(t) muuttuja(t), tietueiden editointi, tietueiden imputointi, tietueiden poistaminen, estimointi, tietueiden yhdistäminen mukaan luettuna tietueiden yhdistämiseen käytetty yksi tai useampi identifioiva muuttuja, kotitalouksien ja perheiden generointi) 3.3.2. Laadun ja peiton arviointi, laskennan jälkeinen tutkimus (tutkimukset) (jos sovelletaan), tietojen lopullinen validointi 3.4. Levitys (levityskanavat, tilastosalaisuuden takaaminen mukaan luettuna tilastotietojen luovuttamisesta annetut säännöt) 3.5. Toimenpiteet kustannustehokkuuden varmistamiseksi (1) Tiedot on ilmoitettava 2 jakson osalta johdonmukaisesti eikä niissä saa olla päällekkäisyyksiä, jotta jokainen aihealue voidaan yhdistää tarkalleen yhteen tietolähteeseen. (2) Tietueiden yhdistämiseen perustuvien tietolähteiden osalta luettelo sisältää tiedot uudesta tietolähteestä sekä kaikista niistä alkuperäisistä tietolähteistä, joista uusi tietolähde on johdettu.

LIITE II Laatua koskevat tiedot ja metatiedot Tietolähteitä ja aihealueita koskevat laatua koskevat tiedot ja metatiedot käsittävät seuraavassa luetellut tekijät: 1. RELEVANSSI 1.1. Tietolähteiden soveltuvuus Jäsenvaltioiden on tehtävä selkoa tietolähteiden soveltuvuudesta, erityisesti väestö- ja asuntolaskentojen olennaisia piirteitä ja/tai vaadittuja määritelmiä ja käsitteitä koskevista huomattavista poikkeamista, jos ne vaikeuttavat merkittävästi toimitettujen tietojen tarkoituksenmukaista käyttöä. 1.2. Kattavuus Seuraavat tiedot on toimitettava: — kaikki maantieteelliset alueet seuraavilla tasoilla: kansallinen taso, NUTS 1, NUTS 2, — kaikki hyperkuutiot (1) ja kaikki pääasialliset reunajakaumat (1): (1) erityisten solun arvojen ”ei saatavilla” lukumäärä (2) ”epäluotettavaksi” merkittyjen erityisten solun arvojen ”ei saatavilla” lukumäärä (3) ”luottamukselliseksi” merkittyjen erityisten solun arvojen ”ei saatavilla” lukumäärä (4) ”epäluotettavaksi” merkittyjen numeeristen solun arvojen lukumäärä. 2. TARKKUUS Jäljempänä mainitut tiedot — on toimitettava kustakin henkilölaskentaan liittyvästä tietolähteestä (2.1 jakso) ja aihealueesta (2.2 jakso) (2), ja — voidaan toimittaa muiden tilastoyksikköjen kuin henkilöjen laskentaan liittyvistä tietolähteistä (2.1 jakso) ja aihealueista (2.2 jakso) (vapaaehtoinen). 2.1. Tietolähteet (3) Jäljempänä 2.1.1 kohdassa edellytetyt tiedot on toimitettava kaikilta maantieteellisiltä alueilta seuraavilla tasoilla: kansallinen taso, NUTS 1 ja NUTS 2. Selittävät metatiedot, joita edellytetään 2.1.2 kohdassa, on toimitettava kansallisella tasolla. 2.1.1. Tiedot (1) Laskennan perusjoukko: absoluuttinen arvo sekä prosenttiosuus estimoidusta kohdeperusjoukosta; (2) Estimoitu kohdeperusjoukko (4): absoluuttinen arvo, (3) Alipeitto (estimoitu): laskennan perusjoukon absoluuttinen arvo sekä prosenttiosuus; (4) Ylipeitto (estimoitu): absoluuttinen arvo sekä prosenttiosuus laskennan perusjoukosta; (5) Tietueimputointien lukumäärä (5): absoluuttinen arvo sekä prosenttiosuus laskennan perusjoukosta; (6) Tietuepoistojen lukumäärä (6): absoluuttinen arvo sekä prosenttiosuus laskennan perusjoukosta; (7) Lisäksi otannan yhteydessä: täydentävä tilastoyksikköjen joukko (7): absoluuttinen arvo; (8) Kohdeperusjoukkoon kuuluvien tilastoyksikköjen tietolähteen sisältämien imputoimattomien tietueiden lukumäärä: absoluuttinen arvo (8), prosenttiosuus laskennan perusjoukosta, prosenttiosuus estimoidusta kohdeperusjoukosta (9) sekä prosenttiosuus kaikista tietolähteen sisältämistä imputoimattomista tietueista (ennen mahdollisia tietuepoistoja) (10); (9) Lisäksi tietolähteeseen sisältyvien kyselylomakkeeseen perustuvien tietojen osalta (11): tietojen puuttuminen yksiköstä (ennen tietueiden imputointia): absoluuttinen arvo sekä prosenttiosuus laskennan perusjoukosta. 2.1.2. Selittävät metatiedot Selittävissä metatiedoissa esitetään kuvaus seuraavista: — toiminta ali- ja ylipeiton arvioimiseksi, mukaan luettuna ali- ja ylipeittoestimaattien laatua koskevat tiedot, — menetelmät, joita on käytetty tilastoyksikköihin liittyvien tietueiden imputoimiseen tai poistamiseen, — menetelmät, joita on käytetty tilastoyksikköihin liittyvien tietueiden painottamiseen, — lisäksi tietolähteeseen sisältyvien kyselylomakkeeseen perustuvien tietojen osalta (11): kaikki toimenpiteet, joilla pyritään tunnistamaan tietojen puuttuminen yksiköstä ja rajoittamaan sitä, ja muut toimenpiteet tietojen keruun aikana tapahtuneiden virheiden korjaamiseksi. 2.2. Aihealueet Jäljempänä 2.2.1 kohdassa edellytetyt tiedot on toimitettava kaikilta maantieteellisiltä alueilta seuraavilla tasoilla: kansallinen taso, NUTS 1 ja NUTS 2. Selittävät metatiedot, joita edellytetään 2.2.2 kohdassa, on toimitettava kansallisella tasolla. 2.2.1. Tiedot (1) Laskennan perusjoukko (12): absoluuttinen arvo; (2) Aihealuetta koskevia tietoja sisältävien tietueiden lukumäärä (13): painottamaton (14) absoluuttinen arvo, painottamaton (14) prosenttiosuus laskennan perusjoukosta; (3) Aihealuetta koskevia tietoja sisältävien imputoitujen tietueiden lukumäärä (13), (15): painottamaton (14) absoluuttinen arvo, painottamaton (14) prosenttiosuus laskennan perusjoukosta; (4) Erän imputointi aihealueen osalta (13), (15): painottamaton (14) absoluuttinen arvo, painottamaton (14) prosenttiosuus laskennan perusjoukosta; (5) Tietojen puuttuminen erästä (13) (ennen erän imputointia) aihealueen osalta,: painottamaton (14) absoluuttinen arvo, painottamaton (14) prosenttiosuus laskennan perusjoukosta; (6) Imputoinnin puuttumista koskevien havaintojen lukumäärä aihealueen osalta (13), (16): painottamaton (14) absoluuttinen arvo, painottamaton (14) prosenttiosuus laskennan perusjoukosta; (7) Tiedot (17), jotka toimitetaan liitteen III taulukossa kyseiselle aihealueelle esitetyn hyperkuution (18) osalta: absoluuttinen arvo, prosenttiosuus laskennan perusjoukosta; (8) Sellaisten imputoimattomien tietueiden lukumäärä (13), joihin sisältyy imputoimatonta tietoa aihealueesta, joka on eritelty liitteen III taulukossa kyseessä olevalle aihealueelle esitetyn hyperkuution mukaisesti (18): painottamaton (14) absoluuttinen arvo, painottamaton (14) prosenttiosuus laskennan perusjoukosta; (9) Lisäksi niiden aihealueiden osalta, joista on kerätty tietoja otoksella: vaihtelukerroin (19) liitteessä III kyseessä olevaa aihealuetta varten esitetyn hyperkuution soluille (18). 2.2.2. Selittävät metatiedot Selittävissä huomautuksissa esitetään kuvaus eräkadon käsittelemiseen käytetystä menetelmästä kyseessä olevan aihealueen osalta. Aihealueilla, joita koskevat tiedot on kerätty otoksen avulla, metadataan sisältyy kuvaukset myös seuraavista: — otanta-asetelma, — mahdolliset estimoinnin vääristymät, jotka ovat seurausta mallista johtuvista virheistä, — keskivirheen laskemiseksi käytetyt kaavat ja algoritmit. 3. AJANTASAISUUS JA OIKEA-AIKAISUUS Kansallisella tasolla on toimitettava seuraavat tiedot: (1) Kalenteripäivä(t), jolloin tiedot on toimitettu komissiolle (Eurostat) hyperkuutioittain eriteltynä (1); (2) Kalenteripäivä(t), jolloin toimitettuihin, hyperkuutioittain eriteltyihin tietoihin (1) on tehty huomattavia tarkistuksia; (3) Kalenteripäivä(t), jolloin metatiedot on toimitettu (20). Jos huomattavia tarkistuksia tehdään 1 päivän huhtikuuta 2014 jälkeen, jäsenvaltioiden on ilmoitettava kyseiset kalenteripäivät komissiolle (Eurostat) viikon kuluessa asianomaisesta huomattavasta tarkistuksesta. 4. SAATAVUUS JA SELKEYS (VAPAAEHTOINEN) Jäsenvaltiot voivat ilmoittaa edellytyksistä, joiden mukaisesti ne saattavat vuoden 2011 väestö- ja asuntolaskentojaan koskevat tiedot ja metatiedot saataville, mukaan luettuina mediaa, tukea, dokumentaatiota, hinnoittelupolitiikkaa ja/tai mahdollisia rajoituksia koskevat tiedot. 5. VERTAILUKELPOISUUS Jäsenvaltioiden on ilmoitettava jäsenvaltion käyttämistä määritelmistä ja käytänteistä, jotka saattavat heikentää tietojen vertailukelpoisuutta EU:n tasolla. 6. YHTENÄISYYS Jäsenvaltioiden on ilmoitettava kustakin henkilölaskentaan liittyvästä aihealueesta (2) liitteessä III esitettyjen hyperkuutioiden (18) solujen arvoa koskeva absoluuttinen keskipoikkeama (21). (1) Asetuksen (EU) N:o 519/2010 liitteessä I luetellun mukaisesti. (2) Aihealueet tai aihealuekohtaiset tietolähteet, joiden osalta liitteen III taulukossa ilmoitettu kokonaismäärä on kokonaisväestö. (3) Tietolähteitä koskevat tiedot on ilmoitettava johdonmukaisesti eikä niissä saa olla päällekkäisyyksiä, jotta jokainen aihealue voidaan yhdistää tarkalleen yhteen tietolähteeseen, josta ilmoitetaan tietoja kyseisessä jaksossa. Jos tietueiden yhdistämisen tuloksena on luotu uusi tietolähde, jäsenvaltioiden olisi arvioitava ennemmin uutta tietolähdettä kuin alkuperäisiä tietolähteitä, joista uusi tietolähde on johdettu. (4) ((1) + (3) – (4)), liittyen tämän liitteen 2.1.1 kohdassa mainittuihin tietoihin, ilmoitetaan absoluuttisina arvoina. (5) Jokainen tietueimputointi kasvattaa laskennan perusjoukon kokoa. Tietueiden yhdistämiseen perustuvassa uudessa tietolähteessä imputoiduiksi tietueiksi luetaan ainoastaan johonkin alkuperäiseen tietolähteeseen imputoidut ja näin laskennan perusjoukon kokoa kasvattavat tietueet. Jos tietue painotetaan kohdeperusjoukolle vaadittua uutta tilastotietoa generoitaessa painoarvolla walkuperäinen > 1, sitä on pidettävä imputoituna tietueena, jonka painoarvo on wimputoitu = walkuperäinen – 1. Viitehyperkuutiona painoarvoille walkuperäinen on tietolähteen kuvaamille tilastoyksiköille liitteen III taulukossa ilmoitettu hyperkuutio. (6) Jokainen tietuepoisto pienentää laskennan perusjoukon kokoa. Tietueiden yhdistämiseen perustuvassa uudessa tietolähteessä poistetuiksi tietueiksi luetaan ainoastaan jostakin alkuperäisestä tietolähteestä poistetut ja näin laskennan perusjoukon kokoa pienentävät tietueet. Jos tietue painotetaan kohdeperusjoukolle vaadittua tilastotietoa generoitaessa painoarvolla walkuperäinen < 1, sitä on pidettävä poistettuna tietueena, jonka painoarvo on wpoistettu = 1 – walkuperäinen. Viitehyperkuutiona painoarvoille walkuperäinen on tietolähteen kuvaamille tilastoyksiköille liitteen III taulukossa ilmoitettu hyperkuutio. (7) Jos tietolähde sisältää, metodologisen periaatteen mukaisesti, tietueita ainoastaan arvioituun kohdeperusjoukkoon sisältyviä tilastoyksikköjä koskevan otoksen osalta, täydentävän tilastoyksikköjen joukon koko lasketaan otanta-asetelman mukaan. (8) ((1) – (4) – (5) – (7)), liittyen tämän liitteen 2.1.1 kohdassa mainittuihin tietoihin, ilmoitetaan absoluuttisina arvoina 100 * ((1) – (4) – (5) – (7)) / (1). (9) 100 * ((1) – (4) – (5) – (7)) / ((1) + (3) – (4)), liittyen tämän liitteen 2.1.1 kohdassa mainittuihin tietoihin. (10) 100 * ((1) – (4) – (5) – (7)) / ((1) – (5) + (6) – (7)), liittyen tämän liitteen 2.1.1 kohdassa mainittuihin tietoihin. (11) Kun kyseessä on useamman kuin yhden kyselylomakkeeseen perustuvan tietolähteen tietueiden yhdistämiseen perustuva tietolähde, tiedot on ilmoitettava kustakin alkuperäisestä kyselylomakkeeseen perustuvasta tietolähteestä. (12) Kuten tämän liitteen 2.1.1 kohdan 1 alakohdassa määritellään sellaisia tietolähteitä varten, joista aihealuetta koskevat laskennan tiedot johdetaan kohdeperusjoukolle. (13) Sen tietolähteen laskennan perusjoukko, josta aihealuetta koskevat laskennan tiedot johdetaan. (14) Jos tietueet painotetaan kyseessä olevaa aihealuetta koskevaa vaadittua tilastotietoa generoitaessa, ”painotettu” tarkoittaa, että kyseisiä painoarvoja on sovellettava tietueisiin laskennan yhteydessä ja ”painottamaton” tarkoittaa, että painoarvoja ei sovelleta tietueisiin laskennan yhteydessä. Viitehyperkuutioina painoarvoille ovat aihealueille liitteen III taulukossa ilmoitetut hyperkuutiot. (15) Erän imputointi ei vaikuta laskennan perusjoukon kokoon. Tietueiden yhdistämiseen perustuvaan tietolähteeseen kuuluvan aihealueen osalta jokainen tietue, joka sisältää kyseistä aihealuetta koskevia tietoja johonkin alkuperäisistä tietolähteistä tehdyn tietueimputoinnin seurauksena, luetaan tietueimputoinniksi, jos imputointi kasvattaa laskennan perusjoukon kokoa ja erän imputoinniksi, jos imputointi ei kasvata laskennan perusjoukon kokoa. (16) ((2) – (3) – (4)), liittyen tämän liitteen 2.2.1 kohdassa mainittuihin tietoihin. (17) Maantieteellinen alue, jolta tiedot on toimitettava, ilmoitetaan liitteen III taulukossa. (18) Liitteen III taulukossa asianomaista aihealuetta varten mainitussa hyperkuutiossa asetuksen (EU) N:o 519/2010 mukaisesti toimitetut tiedot (19) Jos solun numeerinen arvo on pienempi kuin 26, vaihtelukerroin voidaan korvata erityisellä arvolla ”ei saatavilla”. (20) Asetuksen (EU) N:o 519/2010 liitteessä II luetellun mukaisesti. (21) Numeerisen solun arvon ja sen aritmeettisen keskiarvon välisen eron absoluuttisen (positiivisen) arvon aritmeettinen keskiarvo; aritmeettiset keskiarvot lasketaan kaikille sellaisille hyperkuutioille (luetellaan asetuksen (EU) N:o 519/2010 liitteessä I), joihin sisältyy liitteessä III esitetty vastaava hyperkuutio.